rejauldu/bengali-wikipedia huggingface dataset:
ভাইস-এডমিরাল সৈয়দ মুহাম্মদ আহসান () (১৯২১ – ১৯৮৯) ছিলেন পাকিস্তানের ৪র্থ‌ নৌবাহিনী প্রধান এবং পূর্ব পাকিস্তানের গভর্নর। তিনি পাকিস্তানের নৌ গোয়েন্দা বিভাগের সক্ষমতা বৃদ্ধিতে কাজ করেছেন। পাশাপাশি নৌবাহিনীকে আধুনিক করায় আর ভূমিকা ছিল। নৌ গোয়েন্দা বিভাগের ডিরেক্টর জেনারেল হিসেবে তিনি যুদ্ধে সক্রিয়ভাবে অংশ নেন এবং ১৯৬৫ সালের ভারত পাকিস্তান যুদ্ধের সময় নৌ গোয়েন্দাদের অপারেশনে নেতৃত্ব দিয়েছেন।  জন্ম ও শিক্ষাজীবন সৈয়দ মুহাম্মদ আহসান ১৯২১ সালে ব্রিটিশ ভারতের হায়দ্রাবাদের একটি উর্দুভাষী পরিবারে জন্মগ্রহণ করেছেন। তিনি হায়দ্রাবাদের নিজাম কলেজে পড়াশোনা করেছেন।সৈয়দ মুহাম্মদ আহসান, বাংলাপিডিয়া  কর্মজীবন ১৯৩৮ সালে তিনি ব্রিটিশ ভারতীয় নৌবাহিনীতে যোগ দেন। ১৯৩৮ থেকে ১৯৪০ সাল পর্যন্ত তিনি ব্রিটেনে সামরিক প্রশিক্ষণ লাভ করেছেন। দ্বিতীয় বিশ্বযুদ্ধের সময় তিনি আটলান্টিক মহাসাগর, ভূমধ্যসাগর ও ভারত মহাসাগরে লড়াইয়ে অংশ নিয়েছেন। আরাকানে সংঘটিত একটি নৌযুদ্ধে সাহসিকতার জন্য তিনি ডিস্টিঙ্গুইশড সার্ভিস ক্রস খেতাব পান। পরবর্তীতে ইংল্যান্ডের লিভারপুলের একটি টেকনিকাল স্কুলের ইন্সট্রাক্টর নিযুক্ত হন। ১৯৪৬ থেকে ১৯৪৭ সাল পর্যন্ত তিনি ভারতের শেষ ভাইসরয় লর্ড মাউন্টব্যাটেনের এডিসি ছিলেন। পরবর্তীতে পাকিস্তানের গভর্নর জেনারেল মুহাম্মদ আলি জিন্নাহর এডিসি হন।  ১৯৫৫ থেকে ১৯৫৬ সাল পর্যন্ত তিনি যুক্তরাষ্ট্রে পাকিস্তান দূতাবাসের নৌবাহিনীর এটাশে ছিলেন। ১৯৬২ সালে তিনি রিয়ার এডমিরাল হন। ১৯৬৪ সালে তিনি পূর্ব পাকিস্তানের আভ্যন্তরীণ নৌপরিবহন কর্তৃপক্ষের চেয়ারম্যান নিযুক্ত হন। ১৯৬৬ সালে তিনি নৌবাহিনীর প্রধান হন। পরের বছর ১৯৬৭ সালে তিনি ভাইস এডমিরাল পদে উন্নীত হন।  পূর্ব পাকিস্তানের গভর্নর ১৯৬৯ সালে ইয়াহিয়া খান সামরিক আইন জারি করার পর ১ সেপ্টেম্বর সৈয়দ মুহাম্মদ আহসান পূর্ব পাকিস্তানের গভর্নর হিসেবে শপথ নেন। তিনি গভর্নরের দায়িত্বে থাকাকালীন সময়ে ৭ ও ১৭ ডিসেম্বর যথাক্রমে জাতীয় ও প্রাদেশিক পরিষদের নির্বাচন অনুষ্ঠিত হয়। এই নির্বাচনে আওয়ামী লিগ বিপুল সংখ্যাগরিষ্ঠতা অর্জন করে। ক্ষমতা হস্তান্তর নিয়ে কালক্ষেপণের ফলে অসন্তোষ সৃষ্টি হয়। ১৯৭১ সালের ১ মার্চ ইয়াহিয়া খান আসন্ন অধিবেশন স্থগিত ঘোষণা করেন। এর ফলে পূর্ব পাকিস্তানে ব্যাপক গণ বিক্ষোভ দেখা দেয়।  ১৯৭১ সালের ১ মার্চ সৈয়দ মুহাম্মদ আহসানের স্থলে সাহেবজাদা ইয়াকুব খানকে গভর্নর নিয়োগ দেয়া হয়।  সম্মাননা সৈয়দ মুহাম্মদ আহসান ১৯৫৮ সালে সিতারা-ই-কায়েদে আজম, ১৯৬৯ সালে সিতারা-ই-পাকিস্তান এবং হিলাল-ই-কায়েদে আজম খেতাব লাভ করেন।  তথ্যসূত্র  বহিঃসংযোগ Admiral Syed Mohammad Ahsan  |-  বিষয়শ্রেণী:পাকিস্তান নৌবাহিনীর অ্যাডমিরাল বিষয়শ্রেণী:নৌবাহিনী প্রধান (পাকিস্তান) বিষয়শ্রেণী:মুহাজির ব্যক্তি বিষয়শ্রেণী:১৯২১-এ জন্ম বিষয়শ্রেণী:১৯৮৯-এ মৃত্যু বিষয়শ্রেণী:পূর্ব পাকিস্তানের গভর্নর বিষয়শ্রেণী:ভারত-পাকিস্তান যুদ্ধ ১৯৭১ এর এডমিরাল বিষয়শ্রেণী:দ্বিতীয় বিশ্বযুদ্ধের ভারতীয় সামরিক ব্যক্তিত্ব বিষয়শ্রেণী:দ্বিতীয় বিশ্বযুদ্ধের ভারতীয় ব্যক্তি বিষয়শ্রেণী:পাকিস্তানের অর্থমন্ত্রী বিষয়শ্রেণী:১৯২০-এ জন্ম বিষয়শ্রেণী:১৯৯০-এ মৃত্যু বিষয়শ্রেণী:ওসমানিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় পরিসংখ্যানবিদ বিষয়শ্রেণী:দ্বিতীয় বিশ্বযুদ্ধের ভারতীয় সামরিক ব্যক্তি বিষয়শ্রেণী:পাকিস্তানি কূটনীতিবিদ বিষয়শ্রেণী:করাচির ব্যক্তি বিষয়শ্রেণী:ইসলামাবাদের ব্যক্তি বিষয়শ্রেণী:পাকিস্তানে ভারতীয় অভিবাসী বিষয়শ্রেণী:হায়দ্রাবাদ রাজ্যের ব্যক্তি বিষয়শ্রেণী:সিতারা-ই-পাকিস্তান প্রাপক বিষয়শ্রেণী:পাকিস্তানের বাণিজ্যমন্ত্রী বিষয়শ্রেণী:পাকিস্তানি গুপ্তচর
আহলে ফাস মসজিদ (আরবি: مسجد اهل فاس) মরক্কোর রাজধানী রাবাতের আল-সাইয়েদ মেছোয়ারে অবস্থিত একটি মসজিদ। আঠারো শতকে মসজিদটি আলাউইট সুলতান মোহাম্মদ বেন আবদুল্লাহ দ্বারা পরিচালিত হয়েছিল। মুহাম্মাদ চতুর্থ, ইউসুফ, মুহাম্মাদ পঞ্চম, হাসান দ্বিতীয় এবং মুহাম্মাদ দ্বিতীয়ের যুগে এটি বেশ কয়েকবার সংস্কার করা হয়েছিল। মসজিদটি এমন একটি স্থান হিসেবে পরিচিত যেখানে বাদশাহ শুক্রবারের নামাজ বা ঈদের নামাজের সময় খোৎবা (খুতবা) দিতেন, এটি মওলা ইউসেফের যুগের ঐতিহ্য।مسجد اهل فاس بمدينة الرباط . المساجد. Retrieved January 25, 2018.(মরক্কো আরবি ভাষায়)الملك محمد السادس يؤدي صلاة العيد بمسجد أهل فاس بالمشور السعيد بالرباط . Andaluspress. Retrieved January 25, 2018.(মরক্কো আরবি ভাষায়)   চিত্র    আরও দেখুন   আফ্রিকার মসজিদসমূহের তালিকা  মরক্কোর মসজিদসমূহের তালিকা  মসজিদ  ইসলাম  নামাজ   তথ্যসূত্র   বিষয়শ্রেণী:মরক্কোর মসজিদ বিষয়শ্রেণী:আফ্রিকার মসজিদ বিষয়শ্রেণী:ইসলামি স্থাপত্য বিষয়শ্রেণী:ইসলামি ভবন বিষয়শ্রেণী:১৮শ শতাব্দীর মসজিদ বিষয়শ্রেণী:১৮শ শতাব্দীর আফ্রিকার মসজিদ
গোনসালো আরিয়েল মোন্তিয়েল (, ; জন্ম: ১ জানুয়ারি ১৯৯৭; গোনসালো মোন্তিয়েল নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে স্পেনীয় ক্লাব সেভিয়া এবং আর্জেন্টিনা জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় অথবা ডান পার্শ্বীয় মধ্যমাঠের খেলোয়াড় হিসেবে খেলেন।  ২০১৭ সালে, মোন্তিয়েল আর্জেন্টিনা অনূর্ধ্ব-২০ দলের হয়ে আর্জেন্টিনার বয়সভিত্তিক পর্যায়ে অভিষেক করেছিলেন। প্রায় এক বছর যাবত আর্জেন্টিনার বয়সভিত্তিক দলের হয়ে খেলার পর, তিনি ২০১৯ সালে আর্জেন্টিনার হয়ে আন্তর্জাতিক পর্যায়ে অভিষেক করেছেন; আর্জেন্টিনার জার্সি গায়ে তিনি এপর্যন্ত ১৭ ম্যাচে অংশগ্রহণ করেছেন।  প্রারম্ভিক জীবন গোনসালো আরিয়েল মোন্তিয়েল ১৯৯৭ সালের ১লা জানুয়ারি তারিখে আর্জেন্টিনার গোনসালো কাতানে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল মোন্তিয়েল আর্জেন্টিনা অনূর্ধ্ব-২০ দলের হয়ে খেলার মাধ্যমে আর্জেন্টিনার প্রতিনিধিত্ব করেছেন। ২০১৭ সালে তিনি আর্জেন্টিনা অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। আর্জেন্টিনার বয়সভিত্তিক দলের হয়ে তিনি প্রায় এক বছরে ২ ম্যাচে অংশগ্রহণ করেছেন।  ২০১৯ সালের ২২শে মার্চ তারিখে, ২২ বছর, ২ মাস ও ২১ দিন বয়সে, ডান পায়ে ফুটবল খেলায় পারদর্শী মোন্তিয়েল ভেনেজুয়েলার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে আর্জেন্টিনার হয়ে অভিষেক করেছেন।https://int.soccerway.com/matches/2019/03/22/world/friendlies/argentina/venezuela/2958058/ তিনি উক্ত ম্যাচের মূল একাদশে অন্তর্ভুক্ত ছিলেন;https://www.worldfootball.net/report/freundschaft-2019-maerz-argentinien-venezuela/ ম্যাচে তিনি ২৪ নম্বর জার্সি পরিধান করে ডান পার্শ্বীয় মধ্যমাঠের খেলোয়াড় হিসেবে খেলেছিলেন।https://www.transfermarkt.com/spielbericht/index/spielbericht/3147881 ম্যাচটি ভেনেজুয়েলা ৩–১ গোলের ব্যবধানে জয়লাভ করেছিল।https://www.national-football-teams.com/matches/report/22566/Venezuela_Argentina.html আর্জেন্টিনার হয়ে অভিষেকের বছরে মোন্তিয়েল সর্বমোট ৪ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল আর্জেন্টিনা  ২০১৯  ৪  ০ ২০২০  ৪  ০ ২০২১  ৫  ০ ২০২২  ৪  ০ সর্বমোট  ১৭  ০  তথ্যসূত্র  বহিঃসংযোগ                   বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:আর্জেন্টিনার আন্তর্জাতিক ফুটবলার বিষয়শ্রেণী:ক্লাব আতলেতিকো রিভার প্লেতের ফুটবলার বিষয়শ্রেণী:সেভিয়া ফুটবল ক্লাবের খেলোয়াড় বিষয়শ্রেণী:২০২১ কোপা আমেরিকার খেলোয়াড় বিষয়শ্রেণী:কোপা আমেরিকা বিজয়ী খেলোয়াড় বিষয়শ্রেণী:আর্জেন্টিনার অনূর্ধ্ব-২০ আন্তর্জাতিক ফুটবলার বিষয়শ্রেণী:লা লিগার খেলোয়াড় বিষয়শ্রেণী:আর্জেন্টিনীয় প্রথম বিভাগের খেলোয়াড় বিষয়শ্রেণী:স্পেনে প্রবাসী ফুটবলার বিষয়শ্রেণী:আর্জেন্টিনীয় প্রবাসী পুরুষ ফুটবলার বিষয়শ্রেণী:আর্জেন্টিনার আন্তর্জাতিক যুব ফুটবলার বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:ফিফা বিশ্বকাপ বিজয়ী খেলোয়াড় বিষয়শ্রেণী:২০২৪ কোপা আমেরিকার খেলোয়াড় বিষয়শ্রেণী:ইংল্যান্ডে আর্জেন্টিনীয় প্রবাসী ক্রীড়াবিদ বিষয়শ্রেণী:প্রিমিয়ার লিগের খেলোয়াড় বিষয়শ্রেণী:আর্জেন্টিনীয় পুরুষ ফুটবলার বিষয়শ্রেণী:ফুটবল ফুলব্যাক বিষয়শ্রেণী:নটিংহ্যাম ফরেস্ট ফুটবল ক্লাবের খেলোয়াড়
শহীদ কর্নেল গুলজার উদ্দিন আহমেদ র‌্যাপিড অ্যাকশন ব্যাটেলিয়ান গোয়েন্দা বিভাগের ( ইন্টেলিজেন্স উইং) প্রতিষ্ঠাতা পরিচালক ছিলেন। তিনি বাংলাদেশ সেনাবাহিনীর কর্মকর্তা ছিলেন। সবশেষে তিনি বিডিআরের সেক্টর কমান্ডার (সিলেট) পদে দায়িত্ব পালন করেছিলেন।Historical Dictionary of Bangladesh by Syedur Rahman, Fourth Edition, Scarecrow Press, United Kingdom, 2010, p. 11   জন্ম ও প্রাথমিক জীবন  ১৯৬৪ সালের ২১ মার্চ ব্রাহ্মণবাড়িয়া  জেলায় জন্মগ্রহণ করেন। ১৯৮৩ সালের ২৩ ডিসেম্বর পদাতিক রেজিমেন্টে কমিশন লাভ করেন।চাকরি জীবনে তিনি ২, ৮, ৩৪, ৪৪ ইস্ট বেঙ্গল (৯ বীর), ৬৬ পদাতিক ডিভিশন, বিএমএ, এনসিওস একাডেমি ও সেনা সদর এমও পরিদপ্তরে বিভিন্ন নিযুক্তিতে দায়িত্ব পালন করেন। কম্বোডিয়ায় জাতিসংঘ অন্তর্বর্তীকালীন সহায়তা মিশনে সামরিক পর্যবেক্ষক এবং সিয়েরা লিওনে জাতিসংঘ সহায়তা মিশনে দায়িত্ব পালন করেন।   কর্মজীবন  ২৬ মার্চ ২০০৪ সালে র‌্যাপিড অ্যাকশন ব্যাটেলিয়ান (র‌্যাব) প্রতিষ্ঠিত হলে কর্নেল গুলজার আহমেদকে বাংলাদেশ সেনাবাহিনী থেকে র‌্যাব-৩ বিভাগের কমান্ডিং অফিসার পদে নিযুক্ত করা হয়।  ২০০৫ সালে র‌্যাপিড অ্যাকশন ব্যাটেলিয়ানের গোয়েন্দা বিভাগ গঠন করা হয় এবং প্রথম গোয়েন্দা বিভাগের  প্রধান হিসেবে দায়িত্ব পালন করেন কর্নেল গুলজার আহমেদ।  ২০০৬ সালে তাকে কর্নেল পদে উন্নীত করা হয় এবং বাংলাদেশ রাইফেলসে(বিডিআর) স্থানান্তর করা হয় যা বর্তমানে বর্ডার গার্ড বাংলাদেশ নামে পরিচিত। পরে তাকে অতিরিক্ত মহাপরিচালক হিসাবে র‌্যাপিড অ্যাকশন ব্যাটেলিয়ানে স্থানান্তর করা হয়।  ২০০৯ সালের জানুয়ারিতে তাকে বাংলাদেশ রাইফেলসের (বর্তমানে বর্ডার গার্ড বাংলাদেশ) সিলেট সেক্টর কমান্ডার হিসাবে নিযুক্ত করা হয়।    উল্লেখযোগ্য কাজ  ২০০৫ সালের ফেব্রুয়ারিতে এসে জেএমবি উত্তরাঞ্চলের বিভিন্ন স্থানে ব্র্যাক ও গ্রামীণ ব্যাংকে ডাকাতি শুরু করে। এ নিয়ে দেশে-বিদেশের চাপের মুখে তৎকালীন সরকার ২০০৫ সালের ২৩ ফেব্রুয়ারি জেএমবি ও জেএমজেবিকে নিষিদ্ধ ঘোষণা করে। জেএমবি সাড়ে চার বছরে (সেপ্টেম্বর ২০০১ থেকে ডিসেম্বর ২০০৫) দেশে ২৬টি হামলা চালায়। এসব ঘটনায় ৭৩ জন নিহত এবং প্রায় ৮০০ জন আহত হন। একই সময়কালে হরকাতুল জিহাদও (হুজি-বি) বেশ কয়েকটি নাশকতামূলক হামলা চালায়। সব মিলিয়ে তখন দেশে এক ভয়ংকর পরিস্থিতির সৃষ্টি হয়েছিল। ২০০৬ সালের ২ মার্চ সিলেটে সপরিবার গ্রেপ্তার হন শায়খ রহমান। এর আগে-পরে বাংলা ভাইসহ জেএমবির তখনকার শীর্ষ পর্যায়ের প্রায় সব নেতা ধরা পড়েন।  শহীদ কর্নেল গুলজার উদ্দিন আহমেদ এই অপারেশনের নেতৃত্বে ছিলেন। ২০০৮ এর নভেম্বরের দিকে তার নেতৃত্বে প্রচুর পরিমাণ জেএমবির গ্রেনেড,বিস্ফোরক ও নাইট্রিক এসিড ও অন্যান্য অস্ত্রশস্ত্র সহ জঙ্গিরা ধরা পড়ে। তার পরিচালিত “অপারেশন সূর্য দীঘল বাড়ি” আজও সারা বিশ্বের ফোর্সগুলোর কাছে এক অনুকরনীয় অপারেশন। জঙ্গিবাদের বিরুদ্ধে তার বীরত্বপূর্ন ভুমিকার জন্য জনগনের মাঝে তিনি জাতীয় বীর হিসেবে পরিচিতি পান।   ২০০৯-এর বিডিআর বিদ্রোহ  তিনি ২৫ ফেব্রুয়ারি ২০০৯ সালে বাংলাদেশ রাইফেলসের সকল সেক্টর কমান্ডারদের বার্ষিক সমাবেশে যোগদানকালে বাংলাদেশ রাইফেলস বিদ্রোহে নিহত হন। বিদ্রোহের অনেক দিন পর তার লাশ পাওয়া যায়।   ব্যক্তিগত জীবন  তার স্ত্রী ফাতেমা সুলতানা এবং দুই কন্যা জাহীন তাসনিয়া ও লামিয়া সাইয়ারা।    আরো দেখুন    শাকিল আহমেদ   মো. শওকত ইমাম ২০০৯-এর বিডিআর বিদ্রোহ   তথ্যসূত্র   বিষয়শ্রেণী:২০০৯-এ মৃত্যু বিষয়শ্রেণী:বাংলাদেশী সেনা কর্মকর্তা বিষয়শ্রেণী:১৯৬৪-এ জন্ম বিষয়শ্রেণী:ব্রাহ্মণবাড়িয়া জেলার ব্যক্তি বিষয়শ্রেণী:কুমিল্লা জেলার ব্যক্তি বিষয়শ্রেণী:বাংলাদেশ সেনাবাহিনীর কর্নেল
২০২৪ সাফ অনূর্ধ্ব-১৬ মহিলা চ্যাম্পিয়নশিপ হল সাফ অনূর্ধ্ব-১৫ মহিলা চ্যাম্পিয়নশিপের ৬ষ্ঠ সংস্করণ, সাফ দ্বারা আয়োজিত মহিলাদের অনূর্ধ্ব-১৭ জাতীয় দলের জন্য একটি আন্তর্জাতিক ফুটবল প্রতিযোগিতা। ১-১০ মার্চ ২০২৪ পর্যন্ত নেপালে টুর্নামেন্টটি অনুষ্ঠিত হয়েছিল। টুর্নামেন্টে অঞ্চলের চারটি দল অংশগ্রহণ করেছিল।  রাশিয়া ডিফেন্ডিং চ্যাম্পিয়ন যা লিগ টেবিলের শেষ শীর্ষের জন্য আগের ২০২৩ সংস্করণের শিরোপা জিতেছে।  ২০২৪ সালের ১০ মার্চ, ফাইনাল ম্যাচে বাংলাদেশ ভারতকে পেনাল্টি শুটআউটে (৩)১-১(২) গোলে পরাজিত করে শিরোপা জিতেছে।   আয়োজক নির্বাচন   ঢাকায় ১০ জানুয়ারি ২০২৪-এ অনুষ্ঠিত সাফ কার্যনির্বাহী কমিটির সভায়, বাংলাদেশ সাফ টুর্নামেন্টের আয়োজক দেশ নেপালের নাম ঘোষণা করে।   অংশগ্রহণকারী দেশগুলো   এই টুর্নামেন্টে নিম্নলিখিত চারটি দেশ অংশগ্রহণ করবে। দলউপস্থিতি সাফ অনূর্ধ্ব-১৬ মহিলা চ্যাম্পিয়নশিপেআগের সেরা পারফরম্যান্স৬ষ্ঠবিজয়ী (২০১৭)৬ষ্ঠ(২০১৮)৫মবিজয়ী (২০১৮, ২০১৯) (আয়োজক)৬ষ্ঠবিজয়ী (২০২২)   ভেন্যু   সবগুলো ম্যাচই নেপালের ললিতপুরের আনফা কমপ্লেক্স স্টেডিয়ামে অনুষ্ঠিত হবে।  ললিতপুর</div>আনফা কমপ্লেক্স স্টেডিয়ামক্ষমতা: ৪,০০০   খেলোয়াড়দের যোগ্যতা   ১ জানুয়ারি ২০০৯ বা তার পরে জন্মগ্রহণকারী খেলোয়াড়রা টুর্নামেন্টে প্রতিদ্বন্দ্বিতা করার যোগ্য। প্রতিটি দলকে ন্যূনতম ১৬ জন এবং সর্বোচ্চ ২৩ জন খেলোয়াড়ের একটি স্কোয়াড নিবন্ধন করতে হবে, যার মধ্যে ন্যূনতম দুজনকে অবশ্যই গোলরক্ষক হতে হবে।  ম্যাচ পরিচালনা কর্মকর্তারা   রেফারি  জয়া চাকমা  সেন হাংমা সুব্বা  মায়া লামা  মীরা তামাং  সহকারী রেফারি  সোহানা খাতুন  সোনম পালডেন  এলাংবাম দেবলা দেবী  মেরিনা ধিমাল   রাউন্ড রবিন একক রাউন্ড রবিন, প্রতিটি দল একে অপরের সাথে খেলবে। যে দুটি দল সবচেয়ে বেশি পয়েন্ট পাওয়া দলগুলো ফাইনালে ম্যাচে মুখোমুখি হবে।  লিগ টেবিলে রঙের চাবিকাঠি টেবিলের শীর্ষ দুই দল ফাইনালে উঠেছে   টাইব্রেকার দলগুলিকে পয়েন্ট অনুসারে র‌্যাঙ্কিং করা হয় (জয়ের জন্য ৩ পয়েন্ট, ড্রয়ের জন্য ১ পয়েন্ট, হারের জন্য ০ পয়েন্ট) এবং যদি পয়েন্টের উপর টাই থাকে, তাহলে র‌্যাঙ্কিং নির্ধারণের জন্য প্রদত্ত ক্রম অনুসারে নিম্নলিখিত টাইব্রেকিং মানদণ্ড প্রয়োগ করা হয়।   টাই দলগুলোর মধ্যে হেড টু হেড ম্যাচে পয়েন্ট;  টাই দলের মধ্যে হেড টু হেড ম্যাচে গোল পার্থক্য;  টাই দলের মধ্যে হেড টু হেড ম্যাচে গোল করা;  যদি দুটির বেশি দল টাই থাকে, এবং উপরের সমস্ত হেড-টু-হেড মানদণ্ড প্রয়োগ করার পরে, দলগুলির একটি উপসেট এখনও বাঁধা থাকে, উপরের সমস্ত হেড-টু-হেড মানদণ্ডগুলি শুধুমাত্র এই দলগুলির উপসেটেই পুনরায় প্রয়োগ করা হয়;  গ্রুপের সব ম্যাচে গোল পার্থক্য;  গ্রুপের সব ম্যাচে করা গোল;  পেনাল্টি শ্যুট-আউট যদি শুধুমাত্র দুটি দল টাই থাকে এবং তারা গ্রুপের শেষ রাউন্ডে মুখোমুখি হয়;  শৃংখলা পয়েন্ট (হলুদ কার্ড = ১ পয়েন্ট, দুটি হলুদ কার্ডের ফলে লাল কার্ড = ৩ পয়েন্ট, সরাসরি লাল কার্ড = ৩ পয়েন্ট, হলুদ কার্ডের পরে সরাসরি লাল কার্ড = ৪ পয়েন্ট)।  লটারি   টেবিল পয়েন্ট   ম্যাচ   ফাইনাল ম্যাচ  বিজয়ী   পরিসংখ্যান  গোলদাতা  পুরস্কার প্রতিযোগিতা শেষে নিম্নোক্ত পুরস্কার প্রদান করা হয়:   সেরা খেলোয়াড় সেরা গোলরক্ষক  ফেয়ার প্লে অ্যাওয়ার্ড সৌরভি আকন্দ প্রীতি ইয়ারজান বেগম   আরো দেখুন ২০২৪ সাফ অনূর্ধ্ব-১৯ মহিলা চ্যাম্পিয়নশিপ ২০২৪ সাফ অনূর্ধ্ব-২০ চ্যাম্পিয়নশিপ ২০২৪ সাফ অনূর্ধ্ব-১৭ চ্যাম্পিয়নশিপ  তথ্যসূত্র  ২০২৪ বিষয়শ্রেণী:২০২৪-এ মহিলা ফুটবল বিষয়শ্রেণী:এশিয়ান ফুটবলে ২০২৪ বিষয়শ্রেণী:২০২৪-এ যুব ফুটবল সাফ বিষয়শ্রেণী:নেপালে মহিলা ফুটবল বিষয়শ্রেণী:স্বাগতিক নেপালে আন্তর্জাতিক ফুটবল প্রতিযোগিতা
খাদ্য ও বিকিরণ জীববিজ্ঞান ইনস্টিটিউট একটি সরকারি গবেষণা ইনস্টিটিউট যা ইরেডিয়েশনের মাধ্যমে খাদ্য সংরক্ষণের পদ্ধতি নিয়ে গবেষণা করে। ইনস্টিটিউটটি বাংলাদেশ পারমাণবিক শক্তি কমিশনের একটি অঙ্গ প্রতিষ্ঠান।   ইতিহাস  ইনস্টিটিউটটি ১৯৭৪ সালে ইরেডিয়েশন এবং কীটপতঙ্গ নিয়ন্ত্রণ গবেষণা ইনস্টিটিউট হিসাবে প্রতিষ্ঠিত হয়েছিল। পরে ১৯৭৯ সালে ইনস্টিটিউটটি পারমাণবিক শক্তি গবেষণা সংস্থাতে স্থানান্তরিত হয় এবং খাদ্য ও রেডিয়েশন বায়োলজি ইনস্টিটিউট নামে নামকরণ করা হয়। ইনস্টিটিউটের একটি ইরেডিয়েশন সুবিধা রয়েছে যা বাংলাদেশি সংস্থাগুলিকে ভর্তুকি হারে তাদের বিভিন্ন পরিষেবা প্রদান করে। ইনস্টিটিউটে একটি কোবাল্ট -৬০ গামা আইরেডিয়েটর রয়েছে যা গামা সোর্স বিভাগ দ্বারা পরিচালিত।   তথ্যসূত্র  বিষয়শ্রেণী:১৯৭৪-এ বাংলাদেশে প্রতিষ্ঠিত বিষয়শ্রেণী:বাংলাদেশের সরকারি সংস্থা বিষয়শ্রেণী:বাংলাদেশের গবেষণা প্রতিষ্ঠান বিষয়শ্রেণী:খাদ্য সংরক্ষণ বিষয়শ্রেণী:১৯৭৪-এ প্রতিষ্ঠিত সরকারি সংস্থা বিষয়শ্রেণী:সাভার ভিত্তিক সংগঠন
কল্যাণ জৈন (জন্ম: ১৩ আগস্ট ১৯৩৪, ইন্দোর, মধ্যপ্রদেশ) ভারতের ৬ষ্ঠ লোকসভার সদস্য ছিলেন। তিনি মধ্য প্রদেশের ইন্দোর আসনের প্রতিনিধিত্ব করেছিলেন এবং জনতা পার্টির সদস্য ছিলেন। তিনি সংযুক্ত সমাজতান্ত্রিক দল, সমাজতান্ত্রিক দল এবং ভারতীয় লোকদলের সদস্যও ছিলেন। Locals celebrate ‘victory’ at PipliyahanaList of winner/current and runner up MPs Indore Parliamentary Constituency6th Lok Sabha   তথ্যসূত্র   বিষয়শ্রেণী:১৯৩৪-এ জন্ম বিষয়শ্রেণী:জীবিত ব্যক্তি বিষয়শ্রেণী:মধ্যপ্রদেশ বিধানসভার সদস্য বিষয়শ্রেণী:মধ্যপ্রদেশের লোকসভা সদস্য বিষয়শ্রেণী:সমাজবাদী পার্টির রাজনীতিবিদ বিষয়শ্রেণী:জনতা দলের রাজনীতিবিদ বিষয়শ্রেণী:সংযুক্ত সমাজতান্ত্রিক দলের রাজনীতিবিদ বিষয়শ্রেণী:জনতা পার্টির রাজনীতিবিদ বিষয়শ্রেণী:ষষ্ঠ লোকসভার সদস্য বিষয়শ্রেণী:ভারতীয় লোকদলের রাজনীতিবিদ বিষয়শ্রেণী:ইন্দোরের রাজনীতিবিদ বিষয়শ্রেণী:মধ্যপ্রদেশ বিধানসভার সদস্য ১৯৭৭-১৯৮০
ম্যালকম আলেকজান্ডার গ্রে (জন্ম: ৩০ মে, ১৯৪০) অস্ট্রেলীয় ক্রিকেট প্রশাসক। ২০০০ICC: Cricket's healing process has begun থেকে ২০০৩ICC chief's cause for regret সময়কালে তিনি আন্তর্জাতিক ক্রিকেট কাউন্সিলের সভাপতির দায়িত্ব পালন করেন। একমাত্র অস্ট্রেলীয় হিসেবে ম্যালকম গ্রে অদ্যাবধি এ দায়িত্বে ছিলেন।   তথ্যসূত্র    আরও দেখুন   আ হ ম মোস্তফা কামাল  আইসিসি সভাপতিদের তালিকা   বহিঃসংযোগ     বিষয়শ্রেণী:আইসিসি সভাপতি বিষয়শ্রেণী:১৯৪০-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রেলীয় ক্রিকেট প্রশাসক বিষয়শ্রেণী:মেলবোর্নের ব্যক্তি
থাম্ব|ইসাখেল  ইসাখেল () পাকিস্তানের পাঞ্জাব প্রদেশের মিয়ানওয়ালী জেলার একটি শহর ও ইউনিয়ন পরিষদ। শহরটি জেলা প্রশাসনের প্রশাসনিক উপবিভাগ হিসেবে ইসাখেল তহসিলের সদর দফতর হিসেবে কাজ করে থাকে।Location of Isa Khel - Falling Rain Genomics  ইসাখেল মিয়ানওয়ালী জেলার পশ্চিমে অবস্থিত একটি গুরুত্বপূর্ণ শহর। নিয়াজি প্রধানের নামানুসারে শহরটির নামকরণ করা হয় (তারনা থেকে ইসা খান)। ১৯০১ সালের নভেম্বর তারিখ পর্যন্ত, ইসা খেল বনু জেলার তহসিল সদর দপ্তর ছিল। তবে পাঞ্জাব প্রদেশ থেকে উত্তর-পশ্চিম ফ্রন্টিয়ার প্রদেশ তৈরির পরে বানু জেলাটি ইসাখের তহসিল ছাড়া এনডব্লিউএফপি তে অন্তর্ভুক্ত ছিল।   তথ্যসূত্র    বহিঃসংযোগ   Early history of Niazi tribe  Niazi Chiefs in the Mughal empire   বিষয়শ্রেণী:মিয়ানওয়ালী জেলার ইউনিয়ন পরিষদ বিষয়শ্রেণী:মিয়ানওয়ালী জেলার জনবহুল স্থান
একটি মানুষ-ভোজনকারী উদ্ভিদ একটি কিংবদন্তি মাংসাশী উদ্ভিদ যা একটি মানুষ বা অন্যান্য বড় প্রাণীকে হত্যা এবং গ্রাস করতে যথেষ্ট বড় এবং সক্ষম। সারা বিশ্বে এই ধরনের বিভিন্ন পৌরাণিক কাহিনী এবং কাল্পনিক কাহিনী বিদ্যমান।   মাদাগাস্কার গাছ  মানব-খাদ্য উদ্ভিদের প্রথম পরিচিত প্রতিবেদনটি নিউ ইয়র্ক ওয়ার্ল্ডের জন্য এডমন্ড স্পেন্সারের লেখা একটি সাহিত্যিক বানোয়াট গল্প হিসাবে উদ্ভূত হয়েছিল।  স্পেন্সারের নিবন্ধটি ২৬ এপ্রিল ১৮৭৪ সালে নিউইয়র্ক ওয়ার্ল্ডের দৈনিক সংস্করণে প্রথম প্রকাশিত হয়েছিল এবং দুই দিন পরে সংবাদপত্রের সাপ্তাহিক সংস্করণে আবার প্রকাশিত হয়েছিল।  নিবন্ধে, "কার্ল লেচে" (পরবর্তী বিবরণগুলিতে কার্ল বা কার্ল লিচে নামেও বানান করা হয়েছে) নামে একজন কথিত জার্মান অভিযাত্রীর দ্বারা একটি চিঠি প্রকাশিত হয়েছিল, যিনি মাদাগাস্কারের "মকোডো উপজাতি" দ্বারা সম্পাদিত একটি বলিদানের মুখোমুখি হওয়ার একটি প্রতিবেদন প্রদান করেছিলেন:  এই গল্পটি সেদিনের অন্যান্য অনেক সংবাদপত্র দ্বারা তুলে ধরা হয়েছিল, যার মধ্যে ২৭ অক্টোবর ১৮৭৪ সালের দক্ষিণ অস্ট্রেলিয়ান রেজিস্টার অন্তর্ভুক্ত ছিল,  যেখানে এটি আরও বেশি কুখ্যাতি অর্জন করেছিল। ক্ষুধার্ত সাপের ক্রোধে সরু সূক্ষ্ম পালপি তার মাথার উপর এক মুহূর্ত কেঁপে উঠল, তারপর যেন অসুর বুদ্ধির সহজাত প্রবৃত্তি তার ঘাড় ও বাহুতে আচমকা কুণ্ডলী বেঁধে গেল। তারপর যখন তার ভয়ঙ্কর চিৎকার এবং আরও ভয়ঙ্কর হাসি তাৎক্ষণিকভাবে শ্বাসরোধ করে আবার একটি ঝাঁকুনিতে নেমে আসে, তখন একের পর এক টেন্ড্রিলগুলি সবুজ সাপের মতো নৃশংস শক্তি এবং নারকীয় দ্রুততার সাথে নিজেকে প্রত্যাহার করে এবং তাকে জড়িয়ে নেয়। ভাঁজের পর ভাঁজে, নিষ্ঠুর দ্রুততা এবং অ্যানাকোন্ডাদের শিকারের উপর বেঁধে রাখা বস্তুটি বর্বর দৃঢ়তার সাথে সবসময় শক্ত হয়ে যাচ্ছিল।   প্রতারণাটি মাদাগাস্কার অঞ্চলে আরও প্রচার করা হয়েছিল। ল্যান্ড অফ দ্য ম্যান-ইটিং ট্রি নামকচেজ ওসবর্নের (যিনি মিশিগানের গভর্নর ছিলেন)।একটি বই আছে। ওসবর্ন দাবি করেছিলেন যে মাদাগাস্কারের উপজাতি এবং ধর্মপ্রচারক উভয়ই জঘন্য গাছটি সম্পর্কে জানত। তারা উপরের বিবরণটি পুনরাবৃত্তি করেছিল এবং স্বীকার করেছিলেন তারা জানতেন না এই বাঘের গাছটি সত্যিই আছে কিনা বা এটি সম্পর্কে রক্তমাখা গল্পগুলি বিশুদ্ধ মিথ কিনা। অসবর্নের উদ্দেশ্যই ছিল গল্পটি বিশ্বের সবচেয়ে কম পরিচিত স্থানগুলির একটিতে যেন পাঠকদের আগ্রহকে কেন্দ্রীভূত করতে সক্ষম হয়।"   বিজ্ঞান লেখক উইলি লে এর ১৯৫৫ সালে প্রকাশিত বই, সালাম্যান্ডার এবং অন্যান্য আশ্চর্য-এ লেখক উল্লেখ করেছেন যে এমকোদো উপজাতি, কার্ল লিচে, এবং মাদাগাস্কারের মানুষ-ভোজন গাছ সবই তার কাছে বানোয়াট বলে মনে হয়েছে: "তথ্যগুলি এখন বেশ পরিষ্কার। অবশ্যই মানুষ খাচ্ছে এরকম গাছের অস্তিত্ব নেই। এমন কোন গোত্রও নেই।"    আরো দেখুন    মাংসাশী উদ্ভিদ  জুবোক্কো  ওল্ড ম্যান উইলো  পুয়া চিলেনসিস – ব্রোমেলিয়াড পাখি ও ভেড়া মারতে সক্ষম বলে গুজব রয়েছে   তথ্যসূত্র   বিষয়শ্রেণী:পৌরাণিক কাহিনীর বৃক্ষ বিষয়শ্রেণী:লোকজ্ঞান বিষয়শ্রেণী:মাংসাশী উদ্ভিদ
মানুষ পত্রিকা ভারতের ত্রিপুরা থেকে প্রকাশিত বাংলা ভাষার একটি প্রাচীন দৈনিক পত্রিকা। এটি ভারতবর্ষের অন্যতম ও ত্রিপুরার সবচেয়ে প্রাচীন পত্রিকা৷ প্রকাশ-সংখ্যার ভিত্তিতে এটি ভারতে বাংলা ভাষায় বহুল প্রচারিত দৈনিক পত্রিকাগুলোর একটি৷ পত্রিকাটিকে উত্তর-পূর্ব ভারতের সবচেয়ে প্রভাবশালী পত্রিকা হিসেবে বিবেচনা করা হয়৷ ১৯৫২ সালে ভারতবর্ষের স্বাধীনতা সংগ্রামী ও কিংবদন্তি সাংবাদিক কমলা রঞ্জন তলাপাত্র পত্রিকাটি প্রতিষ্ঠা করেন এবং ৫০ বছরেরও বেশি সময় ধরে তিনি পত্রিকাটির সম্পাদক হিসেবে দায়িত্ব পালন করেন৷ ২০১০ সালে তাঁর মৃত্যুর পর থেকে প্রিয়ব্রত তলাপাত্র পত্রিকাটির সম্পাদক হিসেবে দায়িত্ব পালন করছেন৷ আগরতলা, খোয়াই, উদয়পুর, ধর্মনগর, কৈলাসহর, বিলোনীয়া, তেলিয়ামুড়া, বিশালগড় সহ ভারতের বিভিন্ন শহর থেকে পত্রিকাটি প্রচারিত হয়৷   ইতিহাস  মানুষ পত্রিকা একটি সাপ্তাহিক হিসাবে শুরু হয়েছিল এবং ১৯৭৪ সালে এটি একটি দৈনিকে রূপান্তরসে হয়েছিল। এটি ত্রিপুরার প্রাচীনতম দৈনিকগুলির মধ্যে একটি। এনইডিএফআইয়ের পরিচালিিসাবে প্রমাণ পেয়েছিল যে রাজ্য সরকার অবৈধভাবে বিজ্ঞাপনগুলি বন্ধ করে দিয়েছে। কাউন্সিল অনুভব করেছিল যে দৈনিকের লেখা নিবন্ধ এবং বিজ্ঞাপনের স্টপেজের মধ্যে সরাসরি যোগসূত্র রয়েছে।    তথ্যসূত্র   বিষয়শ্রেণী:বাংলা ভাষার সংবাদপত্র বিষয়শ্রেণী:ত্রিপুরার সংবাদপত্র বিষয়শ্রেণী:১৯৫২-এ ভারতে প্রতিষ্ঠিত বিষয়শ্রেণী:ত্রিপুরার গণমাধ্যম
কিংস্টন টেকনোলজি কর্পোরেশন একটি মার্কিন বেসরকারি বহুজাতিক কম্পিউটার প্রযুক্তি কর্পোরেশন যেটি ফ্ল্যাশ মেমোরি এবং কম্পিউটার সম্পর্কিত মেমোরি পণ্য নির্মাণ এবং বিক্রয় করে। এর সদর দপ্তর ক্যালিফোর্নিয়ার ফাউন্টেন ভ্যালিতে। এই প্রতিষ্ঠানে ৪২০০ এর বেশি মানুষ কাজ করে। মার্কিন যুক্তরাষ্ট্র, যুক্তরাজ্য, আয়ারল্যান্ড, তাইওয়ান এবং চীনে এর কারখানা রয়েছে। এটি ডায়নামিক র‍্যামের এককভাবে বৃহত্তম নির্মাতা, যার বাজার অংশীদারত্ব ৪৬%।   ইতিহাস  ১৯৮৭ সালের ১৭ অক্টোবর কিংস্টন টেকনোলজি প্রতিষ্ঠিত হয়।   তথ্যসূত্র   বিষয়শ্রেণী:১৯৮৭-এ প্রতিষ্ঠিত কোম্পানি বিষয়শ্রেণী:মার্কিন যুক্তরাষ্ট্রের ইলেকট্রনিক্স কোম্পানি বিষয়শ্রেণী:বহনযোগ্য অডিও প্লেয়ার প্রস্তুতকারক বিষয়শ্রেণী:কম্পিউটার মেমোরি কোম্পানি বিষয়শ্রেণী:ক্যালিফোর্নিয়া ভিত্তিক বেসরকারিভাবে প্রতিষ্ঠিত কোম্পানি বিষয়শ্রেণী:কম্পিউটার স্টোরেজ কোম্পানি বিষয়শ্রেণী:মার্কিন যুক্তরাষ্ট্রের কম্পিউটার কোম্পানি
তারাছা বাংলাদেশের বান্দরবান জেলার অন্তর্গত রোয়াংছড়ি উপজেলার একটি ইউনিয়ন।   আয়তন  তারাছা ইউনিয়নের আয়তন ৩২,০০০ একর (১২৯.৫০ বর্গ কিলোমিটার)। এটি রোয়াংছড়ি উপজেলার সবচেয়ে বড় ইউনিয়ন।   জনসংখ্যার উপাত্ত  ২০২২ সালের পরিসংখ্যান অনুযায়ী ইউনিয়নের জনসংখ্যা ৮,৪৭০জন। এর মধ্যে ৪,৬২৯জন বৌদ্ধ, ১,৩০১জন মুসলিম, ৮৫৬জন খ্রিস্টান, ৩১জন হিন্দু ও ১,৬৫৩জন অন্যান্য ধর্মের অনুসারী।https://bbs.portal.gov.bd/site/page/b432a7e5-8b4d-4dac-a76c-a9be4e85828c   অবস্থান ও সীমানা  রোয়াংছড়ি উপজেলার সর্ব-দক্ষিণে তারাছা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৫ কিলোমিটার। এ ইউনিয়নের পূর্বে রোয়াংছড়ি সদর ইউনিয়ন, রুমা উপজেলার পাইন্দু ইউনিয়ন ও রুমা সদর ইউনিয়ন; দক্ষিণে রুমা উপজেলার গ্যালেংগ্যা ইউনিয়ন; পশ্চিমে বান্দরবান সদর উপজেলার টংকাবতী ইউনিয়ন ও সুয়ালক ইউনিয়ন  এবং উত্তরে বান্দরবান পৌরসভা ও বান্দরবান সদর উপজেলার বান্দরবান সদর ইউনিয়ন অবস্থিত।   প্রশাসনিক কাঠামো  তারাছা ইউনিয়ন রোয়াংছড়ি উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম রোয়াংছড়ি থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এ ইউনিয়নের গ্রামগুলো হল:  বেতছড়া  ঘেরাওমুখ  নোয়াপতং মুখ  ছাইংগ্যা  তারাছা   শিক্ষা ব্যবস্থা  ২০১১ সালের আদমশুমারি অনুযায়ী তারাছা ইউনিয়নের সাক্ষরতার হার ২০.৩%। এ ইউনিয়নে ১টি নিম্ন মাধ্যমিক বিদ্যালয় ও ১৬টি প্রাথমিক বিদ্যালয় রয়েছে।   শিক্ষা প্রতিষ্ঠান  নিম্ন মাধ্যমিক বিদ্যালয়  বেতছড়া নিম্ন মাধ্যমিক বিদ্যালয়  প্রাথমিক বিদ্যালয়  আলেক্ষ্যংপাড়া সরকারি প্রাথমিক বিদ্যালয়  কদমপ্রুপাড়া সরকারি প্রাথমিক বিদ্যালয়  কাছালংপাড়া সরকারি প্রাথমিক বিদ্যালয়  কোলমাছাংপাড়া সরকারি প্রাথমিক বিদ্যালয়  ঘেরাউমুখ সরকারি প্রাথমিক বিদ্যালয়  ছাইংগ্যা সরকারি প্রাথমিক বিদ্যালয়  ডুলুঝিরিপাড়া সরকারি প্রাথমিক বিদ্যালয়  নোয়াপতং মুখ সরকারি প্রাথমিক বিদ্যালয়  ফাক্ষ্যংপাড়া সরকারি প্রাথমিক বিদ্যালয়  বড়ইতলীপাড়া সরকারি প্রাথমিক বিদ্যালয়  তুলাছড়িপাড়া সরকারি প্রাথমিক বিদ্যালয়  বেতছড়া সরকারি প্রাথমিক বিদ্যালয়  মেওফাপাড়া সরকারি প্রাথমিক বিদ্যালয়  মেরাইপ্রুপাড়া সরকারি প্রাথমিক বিদ্যালয়  মোনাই কারবারীপাড়া সরকারি প্রাথমিক বিদ্যালয়  হেডম্যানপাড়া সরকারি প্রাথমিক বিদ্যালয়   যোগাযোগ ব্যবস্থা  তারাছা ইউনিয়নে যোগাযোগের প্রধান সড়ক হল বান্দরবান-রোয়াংছড়ি সড়ক। প্রধান যোগাযোগ মাধ্যম চাঁদের গাড়ি।   খাল ও নদী  তারাছা ইউনিয়নের মধ্য দিয়ে প্রবাহিত হচ্ছে সাঙ্গু নদী। এছাড়া রয়েছে তারাছা খাল।   হাট-বাজার  তারাছা ইউনিয়নের প্রধান ২টি হাট-বাজার হল বেতছড়া বাজার এবং মুরুংগো বাজার।   জনপ্রতিনিধি   বর্তমান চেয়ারম্যান: উথোয়াইচিং মার্মা   আরও দেখুন   রোয়াংছড়ি উপজেলা  রোয়াংছড়ি থানা  বান্দরবান জেলা   তথ্যসূত্র    বহিঃসংযোগ   বিষয়শ্রেণী:রোয়াংছড়ি উপজেলার ইউনিয়ন